[pic] | COMISIA EUROPEANĂ |

Bruxelles, 8.2.2010

COM(2010)28 final

RAPORTUL COMISIEI CĂTRE CONSILIU ȘI PARLAMENTUL EUROPEAN

Evaluarea punerii în aplicare a măsurii privind pensionarea anticipatăArticolul 9 din anexa VIII la Statutul funcționarilor și Articolul 39 din Regimul aplicabil celorlalți agenți ai Comunităților Europene

RAPORTUL COMISIEI CĂTRE CONSILIU ȘI PARLAMENTUL EUROPEAN

Evaluarea punerii în aplicare a măsurii privind pensionarea anticipatăArticolul 9 din anexa VIII la Statutul funcționarilor și Articolul 39 din Regimul aplicabil celorlalți agenți ai Comunităților Europene

Temeiul juridic pentru exercițiul de pensionare anticipată : Articolul 9 alineatul (2) din anexa VIII la statut și articolul 39 din Regimul aplicabil celorlalți agenți

Prezentul raport de evaluare este întocmit în temeiul articolul 9 alineatul (2) din anexa VIII la statut care prevede că, în termen de cinci ani de la adoptarea măsurii privind pensionarea anticipată, Comisia prezintă Parlamentului European și Consiliului un raport de evaluare privind punerea în aplicare a acesteia. Acest articol prevede în special că:

„Pe baza unor criterii obiective și a unor proceduri transparente stabilite prin dispoziții generale de punere în aplicare, autoritatea împuternicită să facă numiri poate decide neaplicarea în cazul funcționarilor respectivi a reducerii de 3,5% pentru fiecare an de diferență între vârsta funcționarului pensionat anticipat și vârsta la care ar fi dobândit dreptul la pensie pentru limită de vârstă[1]. Numărul total de funcționari și de agenți temporari care ies anual la pensie în acest mod fără ca pensiei acestora să i se aplice vreo reducere nu poate depăși 10% din numărul total de funcționari din toate instituțiile care au ieșit la pensie în cursul anului anterior. Acest procent poate varia anual între 8% și 12%, fără a depăși un total de 20% în decurs de doi ani și respectând principiul neutralității bugetare . De altfel, după cinci ani, Comisia poate prezenta, în afară de raportul de evaluare pe care este obligată să îl pregătească, o propunere de stabilire a procentului anual maxim între 5 și 10% din numărul total al funcționarilor din toate instituțiile care au ieșit la pensie în cursul anului anterior, pe baza articolului 283 din Tratatul CE”.

De altfel, articolul 39 din Regimul aplicabil celorlalți agenți prevede că articolul menționat anterior se aplică în condițiile definite în continuare:

„În interesul serviciului, pe baza unor criterii obiective și a unor proceduri transparente stabilite prin intermediul unor dispoziții generale de punere în aplicare, autoritatea împuternicită să facă numiri poate decide să nu aplice reducerea pensiilor în cazul unor agenți temporari, în cadrul unei limite maxime anuale de opt agenți pentru toate instituțiile. Numărul anual respectiv poate varia, în limita unei medii de zece agenți pentru fiecare perioadă de doi ani și respectându-se principiul neutralității bugetare . În termen de cinci ani, Comisia prezintă Parlamentului European și Consiliului un raport de evaluare privind punerea în aplicare a acestei măsuri. După caz, Comisia prezintă o propunere de modificare, la expirarea termenului de cinci ani, a numărului maxim anual, conform procedurii menționate la articolul 283 din Tratatul CE”.

- RESPECTAREA DISPOZIțIILOR ARTICOLULUI 9 ALINEATUL (2) DIN ANEXA VIII LA STATUT șI A ARTICOLULUI 39 DIN REGIMUL APLICABIL CELORLALțI AGENțI

- Prezentul raport analizează respectarea numărului maxim de funcționari și de agenți temporari care au ieșit la pensie în fiecare an fără ca pensiei lor să i se aplice vreo reducere, precum și respectarea neutralității bugetare în urma punerii în aplicare a măsurii.

A) NUMăRUL DE PENSIONăRI OBSERVATE șI RESPECTAREA PROCENTULUI

- A. 1) RESPECTAREA PROCENTULUI DE 10% [ARTICOLUL 9 ALINEATUL (2) DIN ANEXA VIII LA STATUT]

Din 2004, data intrării în vigoare a măsurii, au fost organizate șase exerciții de pensionare anticipată fără reducerea drepturilor de pensie. Numărul pensionărilor, pe ansamblul instituțiilor, se ridică pentru toate exercițiile de pensionare anticipată la 387 de funcționari și agenți temporari. Acesta corespunde la 10,06% din numărul total de 3 846 de funcționari și agenți temporari care au ieșit sau vor ieși la pensie între 2004 și 31 decembrie 2009 în cadrul tuturor instituțiilor. Această cifră demonstrează respectarea dispoziției statutare în timp, în întreaga perioadă de referință.

EXERCIțIUL „PENSIONAREA ANTICIPATă FăRă REDUCEREA DREPTURILOR DE PENSIE” [ART. 9 ALIN. (2) DIN ANEXA VIII LA STATUT] PE ANSAMBLUL INSTITUțIILOR |

Anul exercițiului | Nr. de pensionări (art. 52) în anul anterior | Nr. de pensionări anticipate [art. 9 alin. (2) din anexa VIII] | % de pensionări anticipate fără reducerea drepturilor de pensie cu respectarea art. 9 alin. (2) din anexa VIII x≤10% | % de pensionări anticipate fără reducerea drepturilor de pensie cu respectarea art. 9 alin. (2) din anexa VIII pe o perioadă de 2 ani ≤20% |

2004 | 484 | 47 | 9,71% |

2005 | 559 | 63 | 11,27% |

2004-2005 | 1 043 | 110 | 10,55% | 20,98% |

2006 | 558 | 56 | 10,04% |

2007 | 689 | 68 | 9,87% |

2006-2007 | 1 247 | 124 | 9,94% | 19,91% |

2008 | 769 | 71 | 9,23% |

2009 | 787 | 82 | 10,41% |

2008-2009 | 1 556 | 153 | 9,83% | 19,64% |

TOTAL (2004-2009) | 3 846 | 387 | 10,06% |

Prima perioadă de doi ani: exercițiile 2004 și 2005

În cursul acestei perioade, numărul de pensionări anticipate fără reducerea drepturilor de pensie, pe ansamblul instituțiilor, se ridică la 47 de funcționari și agenți temporari pentru exercițiul 2004 și la 63 pentru exercițiul 2005. Aceasta corespunde la 9,71% din numărul total de 484 de funcționari și agenți temporari, pe ansamblul instituțiilor, care au ieșit la pensie în 2003[2] și la 11,27% din numărul total de 559 de funcționari și agenți temporari, pe ansamblul instituțiilor, care au ieșit la pensie în 2004; deci, o cifră apropiată de 10% (10,5%) în cursul primei perioade de doi ani (20,98 în total pentru exercițiile 2004 și 2005). Aceste cifre respectă dispoziția statutară privind 10%.

A doua perioadă de doi ani: exercițiile 2006 și 2007

În cursul acestei perioade, numărul de pensionări anticipate fără reducerea drepturilor de pensie, pe ansamblul instituțiilor, se ridică la 56 de funcționari și agenți temporari pentru exercițiul 2006 și la 68 pentru exercițiul 2007. Aceasta corespunde la 10,04 % din numărul total de 558 de funcționari și agenți temporari, pe ansamblul instituțiilor, care au ieșit la pensie în 2005 în sensul articolului 52 și la 9,87% din numărul total de 689 de funcționari și agenți temporari, pe ansamblul instituțiilor, care au ieșit la pensie în sensul articolului 52 în 2006; deci, o cifră sub 10% (9,94%) pentru această a doua perioadă de doi ani (19,91 în total pentru exercițiile 2006 și 2007). Aceste cifre respectă dispoziția statutară privind 10%.

A treia perioadă de doi ani: exercițiile 2008 și 2009

Cu toate că anul 2009 nu era prevăzut de dispozițiile statutare pentru pregătirea raportului cincinal de evaluare, a fost totuși necesar să fie inclus având în vedere referința statutară la respectarea unui total al pensionărilor de 20% pe perioade de doi ani. În consecință, analiza numărului de pensionări a fost efectuată pe cele trei perioade de doi ani pentru care sunt disponibile date: 2004-2005; 2006-2007 și 2008-2009.

În cursul perioadei 2008-2009, numărul pensionărilor anticipate fără reducerea drepturilor de pensie, pe ansamblul instituțiilor, se ridică la 71 și, respectiv, 82 de funcționari și agenți temporari pentru cele două exerciții. Aceasta corespunde la 9,23 % din numărul total de 769 de funcționari și agenți temporari, pe ansamblul instituțiilor, care au ieșit la pensie în sensul articolului 52 în 2007 și la 10,41% din numărul total de 787 de funcționari și agenți temporari, pe ansamblul instituțiilor, care au ieșit la pensie în sensul articolului 52 în 2008. Totalul pentru cele două exerciții, 2008 și 2009, reprezintă deci o cifră sub 10% (9,83%) pentru această a treia perioadă de doi ani (19,64 în total pentru exercițiile 2008 și 2009). Aceste cifre respectă dispoziția statutară privind 10%.

- A.2) RESPECTAREA DISPOZIțIILOR ARTICOLULUI 39 DIN REGIMUL APLICABIL CELORLALțI AGENțI

- Între 2004 și 31 decembrie 2009, un total de 10 agenți temporari au ieșit sau vor ieși la pensie. Repartizarea acestora este următoarea:

- 2 AT în 2005 (PE);

- 2 AT în 2006 (PE)

- 3 AT în 2007 (2 PE și 1 COM);

- 3 AT în 2008 (PE) și

- 3 AT în 2009 (PE).

- Acest număr este cu mult inferior dispozițiilor statutare care ar permite până la 8 pensionări de AT pe an pentru toate instituțiile și o medie de 10 pensionări pe o perioadă de doi ani.

- B) RESPECTAREA NEUTRALITățII BUGETARE

Calculul costului total al măsurii de la intrarea sa în vigoare în 2004 a fost efectuat pe baza aceleiași metode utilizate pentru întocmirea fișei financiare corespunzătoare („ metoda Curții de Conturi ”), în momentul adoptării noului statut.

De altfel, ținând seama de referința statutară pe perioada de „ cinci ani de la adoptarea măsurii ” la care ar trebui să se refere prezenta evaluare, exercițiul 2009 nu a fost luat în considerare la realizarea calculelor neutralității bugetare, contrar calculelor de verificare a respectării procentului numărului de pensionări, pentru care acesta era indispensabil. Astfel, pensionările luate în considerare pentru calcularea neutralității bugetare sunt cele efectuate pentru cele cinci exerciții care au avut loc între 2004 și 2008.

În special, pentru a demonstra neutralitatea bugetară, costul total al pensionării anticipate a celor 304[3] beneficiari, pe ansamblul instituțiilor, care au ieșit la pensie între 2004 și 31 decembrie 2008, a fost comparat cu costul bugetar care ar fi rezultat ca urmare a pensionării acelorași persoane la vârsta de 60 de ani[4]. În plus, având în vedere că s-a constat că 71% din populația persoanelor pensionate anticipat [5] ar fi atins cuantumul maxim al pensiei pentru limită de vârstă, în sensul articolului 77 din statut[6], cel mai târziu în primele 8 luni de la împlinirea vârstei de 60 de ani, a fost realizată o comparație și pentru acest caz[7]. Nicio comparație nu a fost realizată în cazul unei pensionări la 65 de ani, pentru că, în general, agenții care rămân în funcție până la această vârstă nu sunt interesați de o pensionare anticipată.

Costul total al pensionării anticipate reprezintă suma a două componente: costul pensiei propriu-zise plătite celor 304 persoane pensionate anticipat , din ziua pensionării lor până la vârsta estimată în mod statistic a decesului acestora[8], și costul înlocuitorilor pentru aceeași perioadă.

Pentru a calcula costul înlocuitorilor , se presupune că persoanele pensionate anticipat din gradul AD sunt înlocuite de AD 5, persoanele din gradul AST/ex-B de AST3, iar persoanele din gradul AST/ex-C de AST1. Pentru a calcula evoluția salariilor înlocuitorilor, a fost utilizat coeficientul de 3,4%. Acesta corespunde evoluției salariale anuale care ar trebui atinsă în anii următori, conform evoluției carierelor prevăzută de anexa 1B la statut. Pentru a calcula indemnizațiile de expatriere ale înlocuitorilor , a fost utilizat coeficientul de 13,3%[9]. De altfel, pentru calcularea costului total al înlocuitorilor , a fost luată, de asemenea, în considerare totalitatea cotizațiilor la sistemul de pensii. Costul total al pensionării anticipate astfel calculat a fost apoi comparat cu costul total al pensiilor acelorași persoane și al înlocuitorilor, în cazul pensionării la vârsta de 60 de ani[10] sau la vârsta la care acestea ar fi atins cuantumul maxim al pensiei lor pentru limită de vârstă.

În urma calculelor efectuate, se observă că, atunci când se compară costurile pensiilor persoanelor pensionate anticipat cu costurile pensiilor acestora în caz de pensionare la vârsta de 60 de ani, câștigurile în favoarea instituțiilor se ridică în medie la 56 507 € pe persoană pentru toată perioadă de percepere a pensiei. În plus, se observă câștiguri de 139 262 € atunci când se compară aceleași costuri cu cele suportate în cazul pensionării eventuale a acestor persoane la vârsta la care ar fi atins cuantumul maxim al pensiilor pentru limită de vârstă.

Trebuie remarcat faptul că utilizarea în vederea calculelor a unui coeficient de evoluție salarială de 3,4% conform anexei 1B la statut (în loc de 2,3%), precum și utilizarea unei medii de vârstă statistice pentru deces bazată pe speranța de viață la naștere (75 de ani pentru bărbați și 81 de ani pentru femei, în loc de 80 de ani pentru bărbați și 84 de ani pentru femei cât este media estimată la 60 de ani), corespund situațiilor cele mai defavorabile pentru calcularea costurilor măsurii. Utilizarea unui coeficient de evoluție salarială de 2,3% pentru calcularea salariilor înlocuitorilor și o speranță de viață mai mare ar demonstra o economie și mai importantă în favoarea instituțiilor. Abordarea „ scenariului cel mai defavorabil ” a fost totuși privilegiată pentru a asigura neutralitatea bugetară a punerii în aplicare a măsurii.

În lumina acestei analize și a calculelor bazate pe datele reale ale celor 304 persoane pensionate anticipat între 2004 și sfârșitul lui decembrie 2008, rezultă că, în oricare dintre situații, exercițiul este neutru din punct de vedere bugetar. Având în vedere, de altfel, distribuția piramidei vârstelor funcționarilor, această măsură, în calitate de instrument de gestiune eficace a resurselor umane, susține eforturile de reînnoire a populației, mai ales în cadrul unor instituții cărora li se cere să funcționeze fără să își sporească efectivele, ca de exemplu Comisia. În plus, interesul în creștere al funcționarilor față de această măsură, care se traduce prin numărul sporit al candidaturilor, justifică pe deplin menținerea sa. În consecință, Comisia nu consideră oportună utilizarea posibilității prevăzute la articolul 9 alineatul (2) in fine din anexa VIII. |

COST PENSIONARE ANTICIPATĂ* COEFICIENTUL DE EVOLUȚIE SALARIALĂ ANUALĂ (STATUT - ANEXA 1B*) |

COST TOTAL al celor 304 persoane pensionate anticipat și al înlocuitorilor până la vârsta estimată în mod statistic a decesului: ♂:75 de ani / ♀:81 de ani | COST MEDIU/PERSOANă pentru întreaga perioadă de percepere a pensiei (~22 de ani în medie) | COST MEDIU/PERSOANă/AN |

ECONOMIE ÎN FAVOAREA INSTITUȚIEI în cazul pensionării anticipate a persoanei la 60 de ani sau la 70% |

Pentru totalitatea celor 304 pensionari pentru întreaga perioadă estimată în mod statistic de percepere a pensiei de către aceștia | 60 de ani | 17 178 042€ |

70% | 42 335 727€ |

Pe persoană pentru întreaga perioadă estimată în mod statistic de percepere a pensiei de către aceștia | 60 de ani | 56 507€ |

70% | 139 262€ |

Pe persoană și pe an pentru întreaga perioadă estimată în mod statistic de percepere a pensiei de către aceștia** | 60 de ani | 2 568€ |

70% | 6 330€ |

*Coeficient de evoluție salarială: 3,4%; coeficient corector: 3,48% (medie estimată pentru întreaga perioadă de pensie).

**Calculele pe persoană pe an sunt menționate doar cu titlu informativ având în vedere utilizarea unor medii aproximative pentru calculul costurilor anuale.

ANEXĂ

1. Anexa 1: Observații generale privind elementele principale luate în considerare

2. Anexa 2: Elemente utilizate pentru calcularea costului

3. Anexa 3: Grafice

4. Distribuția pe instituții a pensionărilor anticipate (2004-2008)

5. Numărul de pensionări în sensul articolului 52 (anul n-1) și numărul de persoane selecționate pentru pensionarea anticipată pe ansamblul instituțiilor (2004-2008)

6. Distribuția pe sexe a persoanelor pensionate anticipat pe ansamblul instituțiilor (2004-2008)

7. Distribuția pe grupe de funcții a persoanelor pensionate anticipat pe ansamblul instituțiilor (2004-2008)

8. Anexa 4: Patru exemple de calcule ale costurilor de pensionare anticipată și de pensionare la 60 de ani și/sau la 70%

ANEXA 1

OBSERVAȚII GENERALE

PRIVIND ELEMENTELE PRINCIPALE LUATE ÎN CONSIDERARE LA CALCULAREA COSTULUI MĂSURII PRIVIND PENSIONAREA ANTICIPATĂ

Calculele efectuate se bazează pe trei elemente: costul pensiilor, costul cotizațiilor pentru pensie și costul înlocuitorilor . Costul pensiilor și cotul cotizațiilor pentru pensie au un impact negativ asupra bugetului comunitar. Totuși, acest impact negativ este compensat pe larg de cel de al treilea element, care este costul înlocuitorilor, ceea ce face astfel ca măsura privind pensionarea anticipată să genereze per total un beneficiu pentru bugetul comunitar.

9. Costul pensiei a fost calculat în cazurile următoare:

pensionare anticipată

pensionare la 60 de ani

pensionare la 70%

Impact : cost bugetar

Raționament : persoana pensionată anticipat va primi pensia timp de un număr de ani mai mare decât dacă ar fi ieșit la pensie la 60 de ani (sau la 70%), iar cuantumul pensiei nu permite compensarea costului suplimentar.

10. Costul cotizației pentru pensie – diferența de cotizație între pensionari și înlocuitori până la 60 de ani (sau 70%), ponderată cu diferența de cotizație (inferioară) a înlocuitorului în cazul unei pensionări doar la 60 de ani (sau 70%).

Impact : cost bugetar

Raționament : se înregistrează o pierdere în ceea ce privește cotizația de pensie între cotizația vărsată de un agent mai bine plătit, dar care este în prezent la pensie, și cea vărsată de un tânăr la început de carieră. Pierderea este totuși ponderată printr-un cost al indemnizației superior al înlocuitorului și, în consecință, al cotizației, la vârsta de 60 de ani (sau a celui la 70%), datorită eșaloanelor și promovării pe care acesta din urma le va fi obținut deja la acel moment; comparativ cu cotizația vărsată de înlocuitorul acestui pensionar în cazul în care acesta din urmă nu ar fi ieșit la pensie decât la 60 de ani.

11. Costul înlocuitorului - diferența de indemnizație între pensionari și înlocuitori până la 60 de ani (sau vârsta la care funcționarul poate pretinde o pensie de 70%), ponderată cu diferența de indemnizație (inferioară) a înlocuitorului în cazul în care pensionarea ar fi avut loc doar la 60 de ani (sau 70%).

Impact : economie

Raționament : pensionarea anticipată permite înlocuirea pensionarului cu un tânăr recrutat la gradul de bază. Beneficiul este totuși ponderat printr-un cost al indemnizației superior al înlocuitorului persoanei pensionate anticipat la vârsta de 60 de ani (sau a celui la 70%), datorită eșaloanelor și promovării pe care acesta le va fi obținut deja la acel moment. Gradul superior eliberat nu are niciun efect deoarece dispozițiile noului statut impun un număr minim de promovări disponibile în fiecare grad, în temeiul cărora autoritatea bugetară este obligată să acorde promovările lipsă, iar, pe de altă parte, instituțiile sunt obligate să respecte o gestiune programată medie a ritmului de promovare, astfel cum este definit în statut.

ANEXA 2

ELEMENTE UTILIZATE PENTRU CALCULAREA COSTULUI

Toate elementele luate în considerare în realizarea calculelor sunt cele utilizate pentru calcularea de către PMO a pensiei persoanelor pensionate respective.

Vârsta deces : Calculele au fost efectuate pe baza speranței de viață medie statistică la naștere (ref. Eurostat): 75 de ani pentru bărbați și 81 de ani pentru femei.

Indemnizație de bază înlocuitor : diferențiată în funcție de anul de ieșire la pensie:

Pensionări între: | AD | AST1 | AST3 |

01.07.2004 – 30.06.2005 | 3 998 | 2 440 | 3 123 |

01.07.2005 – 30.06.2006 | 4 086 | 2 493 | 3 192 |

01.07.2006 – 30.06.2007 | 4 180 | 2 551 | 3 265 |

01.07.2007 – 30.06.2008 | 4 239 | 2 586 | 3 311 |

01.07.2008 – 30.06.2009 | 4 366 | 2 664 | 3 410 |

Pensionare anticipată

Cost anual pensie | Indemnizație de bază x Procent pensie x 12 [pic] Pentru toate persoanele a căror pensie nu ar atinge minimul de subzistență pe baza ratei de pensie dobândite, se ia în considerare pensia vărsată în mod real de PMO (aplicarea unui procent din indemnizația de bază a unui AST0101): de la 1.7.2004 la 30.6.2005: 2 341,61 de la 1.7.2005 la 30.6.2006: 2 393,13 de la 1.7.2006 la 30.6.2007: 2 448,17 de la 1.7.2007 la 30.6.2008: 2 482,44 de la 1.7.2008 la 30.6.2009: 2556,91 |

Cost total pensionar până la deces | Cost anual pensie x (Vârsta medie deces - Vârsta de ieșire la pensie + 1) |

Cost total înlocuitor până la decesul pensionarului | [pic] Evoluția salarială anuală a fost calculată pe baza evoluției carierelor prevăzută în anexa 1B la statut (3,4%). |

Cotizație înlocuitor | Plata cotizației (10,9%) înlocuitorului pe perioada cuprinsă între vârsta de ieșire la pensie în mod anticipat a pensionarului și decesul pensionarului |

Cost pensionare anticipată | Cost total pensionar până la deces + Cost total înlocuitor până la decesul pensionarului - Cotizație înlocuitor |

Pensionare normală

Procent pensie | Procent pensie dacă pensionarul a lucrat până la 60 de ani, adică (60 de ani – Vârsta de ieșire la pensie) x 2% + Procent pensie în momentul pensionării anticipate [pic] Procentul este plafonat la 70%. Toate procentele superioare valorii de 70% se aplică pensionarilor care beneficiază de minimul de subzistență (% * AST0101) – a se vedea explicațiile de la Cost anual pensie în caz de pensionare anticipată |

Cost anual viitor pensionar la 60 de ani | Indemnizația de bază a pensionarului la 60 de ani ținând seama de mărirea anuală medie (eșalon și promovare), în consecință: Ultima indemnizație de bază lunară x 12 x Mărirea anuală (60 de ani – Vârsta de ieșire la pensie în mod anticipat) |

Cost total viitor pensionar până la 60 de ani | Cumulul indemnizațiilor de bază ale viitorului pensionar până la 60 de ani ținând seama de mărirea anuală (eșalon și promovare) |

Cost anual pensionar după 60 de ani până la deces | Procent pensie la 60 de ani x Cost anual viitor pensionar la 60 de ani |

Cost total pensionar până la deces | Cost anual pensionar după 60 de ani până la deces x (Vârstă deces – 60 de ani) |

Cost total înlocuitor până la decesul pensionarului | Evoluția salarială anuală a fost calculată pe baza evoluției carierelor prevăzută în anexa 1B la statut (3,4%). |

Cotizații viitor pensionar până la 60 de ani | Cost total viitor pensionar până la 60 de ani x 10,9% |

Cotizație înlocuitor până la decesul pensionarului | Cost total înlocuitor până la decesul pensionarului x 10,9% |

Cost pensionare normală | Cost total viitor pensionar până la 60 de ani + Cost total pensionar până la deces + Cost total înlocuitor până la decesul pensionarului - Cotizație viitor pensionar până la 60 de ani - Cotizație înlocuitor până la decesul pensionarului |

Pensionare la 70%

Procent pensie | Plafonul de 70% nu se aplică decât pentru persoanele al căror procent de pensie la 60 de ani nu depășește 70%. Pentru toate persoanele al căror procent de pensie la 60 de ani depășește 70%, costul anual pensie este egal cu cel pentru o ieșire la pensie la 60 de ani. |

Ani pentru a atinge procentul de 70% | (70% - Procent pensie la 60 de ani) / (2% + 5% x procent pensie la 60 de ani) [pic] Agenții dobândesc mai mulți ani de plată după 60 de ani (5% suplimentari față de drepturile dobândite la 60 de ani) |

Vârstă pensie | Vârstă egală cu suma dintre cei 60 de ani și numărul de ani necesari pentru a atinge procentul de 70%, cu respectarea unui maximum de 65 de ani |

Cost anual viitor pensionar la 70% | Ultima indemnizație de bază lunară x 12 x Mărirea anuală (Vârsta când se atinge procentul de 70% – Vârsta de ieșire la pensie în mod anticipat) |

Cost total viitor pensionar până la atingerea procentului de 70% | Cumul al indemnizațiilor de bază ale viitorului pensionar până la atingerea procentului de 70% ținând seama de mărirea anuală medie (eșalon și promovare) |

Cost anual pensionar după atingerea procentului de 70% până la deces | 70% x Cost anual viitor pensionar la 70% |

Cost total pensionar până la deces | Cost anual pensie după atingerea procentului de 70% până la deces x (Vârstă deces – Vârstă pensionare cu atingerea procentului de 70%) |

Cost total înlocuitor până la decesul pensionarului | Evoluția salarială anuală a fost calculată pe baza evoluției carierelor prevăzută în anexa 1B la statut (3,4%). |

Cotizație viitor pensionar până la atingerea procentului de 70% | Cost total viitor pensionar până la atingerea procentului de 70% x 10,9% |

Cotizație înlocuitor până la decesul pensionarului | Cost total înlocuitor până la decesul pensionarului x 10,9% |

Cost pensionare normală | Cost total viitor pensionar până la atingerea procentului de 70% + Cost total pensionar până la deces + Cost total înlocuitor până la decesul pensionarului - Cotizație viitor pensionar până la atingerea procentului de 70% - Cotizație înlocuitor până la decesul pensionarului |

Indemnizații expatriere | 13,3%: rată utilizată în calculul din proiectul preliminar de buget 2010 |

Rata coeficientului corector țară | Media coeficientului corector utilizată de 3,48% a fost calculată pe baza datelor anuale disponibile: cc 2004: 7,02316%; cc 2005: 5,94000% ; cc 2006: 5,09164% ; cc 2007: 4,48229% cc 2008: 3,00952% ; estimare cc 2009: 3,00952% și începând cu 2010: 3,00% Medie: = 7,02316 + 5,94 + 5,09164 + 4,48229 + 3,00952 + 3,00952 + 3*16)/22 = 3,48 % |

Anexa 3

Distribuția pensionărilor anticipate pe instituții (2004-2009)

12. [pic]

13. [pic]

14. [pic]

[pic]

COMISIA EUROPEANĂ

[pic]

CONSILIU

[pic]

PARLAMENT EUROPEAN

[pic]

CURTEA DE JUSTIȚIE

[pic]

CURTEA DE CONTURI

[pic]

COMITETUL ECONOMIC ȘI SOCIAL

[pic]

COMITETUL REGIUNILOR

[pic]

AGENȚII

[pic]

Anexa 4

Exemplu de calcul în cazul unei persoane pensionate anticipat la 57 de ani Comparație costuri între pensionarea anticipată și ieșirea la pensie la 60 de ani

[pic]

Exemplu de calcul în cazul unei persoane pensionate anticipat la 56 de ani Comparație costuri între pensionarea anticipată și ieșirea la pensie la 70% (la 63 de ani)

[pic]

Exemplu de calcul în cazul unei persoane pensionate anticipat la 57 de ani Comparație costuri între pensionarea anticipată și ieșirea la pensie la 70% (la 65 de ani)

[pic]

Exemplu de calcul în cazul unei persoane pensionate anticipat la 56 de ani Comparație costuri între pensionarea anticipată și ieșirea la pensie la 60 de ani

[pic]

[1] În sensul articolului 77 din statut.

[2] În sensul articolului 52.

[3] O persoană care avea dreptul de a beneficia de această măsură s-a retras, reducând astfel numărul total al pensionărilor de la 305 la 304 pentru perioada 2004-2008.

[4] Pensionare în sensul articolului 22 din anexa XIII la statut.

[5] 216 persoane.

[6] 70% din ultimul salariu de bază.

[7] La realizarea calculelor pentru acest caz, ipoteza unei pensionări la 60 de ani a fost menținută pentru restul de 29%.

[8] 75 de ani pentru bărbați și 81 de ani pentru femei (sursă Eurostat).

[9] Pe baza procentului mediu al indemnizațiilor avut în vedere în bugetul Comisiei.

[10] Pensionare în sensul articolului 22 din anexa XIII la statut.